Loki (2ος κύκλος)

Ο δεύτερος κύκλος της Αμερικανικής τηλεοπτικής σειράς Loki, βασισμένος στον ομώνυμο χαρακτήρα των Marvel Comics, ακολουθεί τους Λόκι, Μόμπιους Μ. Μόμπιους, Κυνηγός B-15, και άλλα μέλη της Time Variance Authority (TVA) που ψάχνουν τις Σίλβι, Ραμόνα Ρενσλέιερ, και Miss Minutes στο πολυσύμπαν. Τοποθετείται στο Κινηματογραφικό Σύμπαν της Marvel (MCU), αποτελώντας μια συνοχή με ταινίες και άλλες τηλεοπτικές σειρές του franchise. Ο κύκλος παράχθηκε από την Marvel Studios, με τον Έρικ Μάρτιν να έχει τον ρόλο του βασικού συγγραφέα και τους Τζάστιν Μπένσον και Άαρον Μούρχεντ να είναι οι αρχηγοί της σκηνοθετικής ομάδας.

Ο Τομ Χίντλστον επαναλαμβάνει τον ρόλο του ως Λόκι από την σειρά ταινιών, πρωταγωνιστώντας μαζί με τους Σοφία Ντι Μαρτίνο (Σίλβι), Γκούγκου Μπάθα-Ρο (Ρενσλέιερ), Γούνμι Μοσάκου (Κυνηγός B-15), Γιουτζίν Κορδέρο, Τάρα Στρονγκ (Miss Minutes), Νιλ Έλλις, Τζόναθαν Μέιτζορς, και Όουεν Γουίλσον (Μόμπιους) οι οποίοι επαναλαμβάνουν τους ρόλους τους από τον πρώτο κύκλο, μαζί με τους Ραφαέλ Κασάλ, Κέιτι Ντίκι, Λιζ Καρ, και Κε Χούι Κουάν. Η ανάπτυξη του δεύτερου κύκλου ξεκίνησε τον Νοέμβριο του 2020, και επιβεβαιώθηκε τον Ιούλιο του 2021, με τους Μάρτιν, Μπένσον, και Μούρχεντ να έχουν προσληφθεί μέχρι τον Φεβρουάριο του 2022. Τα γυρίσματα ξεκίνησαν τον Ιούλιο του 2022 στα Pinewood Studios και ολοκληρώθηκαν τον Οκτώβριο. Οι Νταν Ντελιού και Κάσρα Φαραχανί αποκαλύφθηκαν τον Ιούνιο του 2023 ως επιπρόσθετοι σκηνοθέτες.

Ο δεύτερος κύκλος έκανε πρεμιέρα πρεμιέρα στο Disney+ στις 5 Οκτωβρίου και θα ολοκληρωθεί στις 9 Νοεμβρίου του 2023, αποτελούμενος από έξι επεισόδια. Είναι μέρος της Φάσης Πέντε του MCU.

Επεισόδια

Σημειώσεις

Παραπομπές

Εξωτερικοί σύνδεσμοι 

 

Κύκλοι του Loki
Μέσα της Πέμπτης Φάσης του Κινηματογραφικού Σύμπαντος της Marvel